A budapesti rendezésű 2010-es úszó-Európa-bajnokságon a 4×200 méteres gyorsúszásban a váltó második tagjaként úszott, amelyet megnyert a magyar csapat. A csapat többi tagja Mutina Ágnes, Hosszú Katinka és Verrasztó Evelyn volt. Egyéniben a 100 méteres pillangóúszásban is döntőbe jutott, ahol holtversenyben hatodik lett. A 4 × 100 méteres gyorsváltóval a 4., 4 × 100 méteres vegyes váltóval a 9., 50 pillangón a 12., 100 háton a 28., 200 vegyesen 39. helyen végzett. 100 gyorson ideje elődöntőt ért, de az azonos országbeli versenyzők korlátozása miatt nem indulhatott.